**NOTĂ DE FUNDAMENTARE**

|  |  |  |  |  |  |  |  |
| --- | --- | --- | --- | --- | --- | --- | --- |
| **Secţiunea 1**  **Titlul prezentului proiect de act normativ**  **HOTĂRÂRE**  **privind aprobarea bugetului de venituri şi cheltuieli pe anul 2025 al**  **Societăţii de Transport cu Metroul Bucureşti „Metrorex” - S.A. aflată sub autoritatea Ministerului Transporturilor și Infrastructurii** | | | | | | | |
| **Secţiunea a 2 – a**  **Motivul emiterii actului normativ** | | | | | | | |
| 1. Descrierea situaţiei actuale   Ministerul Transporturilor și Infrastructurii are sub autoritate, societăți cu capital unic sau majoritar de stat, în conformitate cu prevederile anexei nr. 2 lit. E la Hotărârea Guvernului nr. 370/2021 privind organizarea și funcţionarea Ministerului Transporturilor și Infrastructurii, cu modificărle și completările ulterioare.  Pentru acestea, conform prevederilor Legii societăţilor nr. 31/1990, republicată, cu modificările și completările ulterioare, este necesară aprobarea prin Hotărârea Adunării Generale a Acționarilor a proiectului bugetului de venituri și cheltuieli, iar conform prevederilor art. 4 alin. (1) lit. a) din Ordonanţa Guvernului nr. 26/2013 privind întărirea disciplinei financiare la nivelul unor operatori economici la care statul sau unităţile administrativ - teritoriale sunt acţionari unici ori majoritari sau deţin direct ori indirect o participaţie majoritară, cu modificările şi completările ulterioare, bugetul de venituri şi cheltuieli pe anul 2025, al Societăţii de Transport cu Metroul Bucureşti „Metrorex” - S.A. se aprobă prin hotărâre a Guvernului, inițiată de Ministerul Transporturilor și Infrastructurii, ordonatorul principal de credite sub autoritatea căruia se află, cu avizul Ministerului Muncii, Familiei, Tineretului și Solidarității Sociale şi al Ministerului Finanțelor.  Societatea de Transport cu Metroul Bucureşti „Metrorex”- S.A. desfăşoară activităţi de transport de persoane cu metroul pe reţeaua de căi ferate subterane şi supraterane, în condiţii de siguranţă a circulaţiei, în scopul satisfacerii interesului public, social şi de protecţie civilă.  Societatea de Transport cu Metroul Bucuresti “Metrorex” - S.A. își acoperă cheltuielile conform prevederilor H.G. nr. 482/1999, din venituri proprii şi în completare din subvenții, alocații și compensații de la bugetul de stat, conform prevederilor legale și angajează cheltuieli la nivelul creditelor bugetare aprobate și repartizate de ordonatorul principal de credite, respectiv de Ministerul Transporturilor și Infrastructurii.  Proiectul bugetului de venituri şi cheltuieli pentru anul 2025 a fost întocmit cu respectarea următoarelor reglementări și prevederi legale:  - alocațiile de la bugetul de stat prevăzute în Legea bugetului de stat pe anul 2025, nr. 9/2025;  - programele de achiziţii de bunuri şi servicii pentru desfăşurarea activităţii, fundamentate pe baza posibilităţilor reale de plată a acestora;  - programele de investiţii şi dotări, fundamentate în limita surselor legale de finanţare a acestora;  - programele de reducere a plăţilor / creanţelor restante;  - prevederile Ordonanţei de urgenţă nr. 109/2011 privind guvernanța corporativă a întreprinderilor publice, cu modificările și completările ulterioare;  - Ordonanţa Guvernului nr. 26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară, cu modificările şi completările ulterioare;  - Ordinul Ministrului Finanțelor Publice nr. 3818/2019 privind aprobarea formatului şi structurii bugetului de venituri şi cheltuieli al operatorilor economici precum şi a anexelor de fundamentare a acestuia;  - Legea nr. 165/2018 privind acordarea biletelor de valoare, cu modificările și completările ulterioare;  - Hotarârea Guvernului nr. 1506/27.11.2024 pentru stabilirea salariului de bază minim brut pe țară garantat în plată, începând cu data de 01.01.2025;  - Legea nr. 296/2023 privind unele măsuri fiscal-bugetare pentru asigurarea sustenabilității financiare a României pe termen lung, cu modificările și completările ulterioare;  - Legea nr. 195/2020 privind statutul personalului feroviar, cu modificările și completările ulterioare;  - Ordonanța de Urgență nr. 156/30.12.2024 privind unele măsuri fiscal-bugetare în domeniul cheltuielilor publice pentru fundamentarea bugetului general consolidat pe anul 2025, pentru modificarea și completarea unor acte normative, precum și pentru prorogarea unor termene;  - Ordonanța de Urgență nr. 4/20.02.2025 pentru modificarea și completarea unor acte normative;  - Planul de reorganizare, restructurare și redresare financiară a Societății de Transport cu Metroul București „Metrorex” – S.A. pentru perioada 2025 – 2028 (martie 2025);  - Analiza activelor necesare desfășurării obiectului de activitate al Metrorex S.A. cu identificarea activelor neproductive/nefuncționale, precum și măsurile preconizate în vederea folosirii și/sau valorificării acestora în anul 2025;  - Memorandumul cu tema: ”Exceptarea Societății de Transport cu Metroul București ”Metrorex” S.A. de la aplicarea prevederilor art. XXXVII alin. (1), alin. (2) pct. b), c), d) și alin. (6) ale Legii nr. 296/2023 privind unele măsuri fiscal-bugetare pentru asigurarea sustenabilității financiare a României pe termen lung, cu modificările și completările ulterioare”. | | | | | | | |
| 1. **Schimbări preconizate**   Bugetul de venituri și cheltuieli pe anul 2025 al Societății de Transport cu Metroul Bucuresti “Metrorex” - S.A. asigură echilibrul financiar intern al societății în vederea desfăşurarii activităţii economice în condiţii de eficienţă şi de asigurare a echilibrului financiar pentru întreaga activitate a societății.  În proiectul bugetului de venituri şi cheltuieli pe anul 2025, ca instrument de management financiar, societatea îşi propune asigurarea resurselor financiare necesare pentru îndeplinirea obligaţiilor către terţi, atât din punct de vedere dimensional, pe total venituri şi cheltuieli, cât şi structural, pe fiecare categorie de venituri şi cheltuieli şi pe fiecare verigă organizaţională, rolul procesului de bugetare fiind cel de orientare a activității tuturor sectoarelor din cadrul societății spre același obiectiv: rentabilitate, lichiditate, diminuarea riscurilor.  **Veniturile totale** în valoare de 2.602.733,21 mii lei,sunt estimate în scădere în anul 2025 faţă de cele preliminate în anul 2024, cu 18,78%, respectiv cu suma de 601.826,18 mii lei, de la 3.204.559,39 mii lei (anul 2024) la 2.602.733,21 mii lei (anul 2025).  În structură, **veniturile din exploatare** dețin o pondere 99,99%, iar veniturile financiare dețin o pondere de 0,01% în veniturile totale.  **Veniturile din exploatare** în valoare de 2.602.678,21 mii lei, sunt în scădere cu 18,78%, respectiv cu suma de 601.856,23 mii lei, față de cele preliminate la data de 31.12.2024, în principal ca urmare a înregistrării sumei de 931.730,90 mii lei la capitolul ”Alte venituri din exploatare” poziția bugetară ”venituri din subvenții pentru investiții”, reprezentând valoarea obiectivelor de investiţii ce urmează a fi introduse în patrimoniul public în anul 2025, care este mai mică cu 48,03% față de cea realizată în anul 2024.  Veniturile din subvenții, în valoare de 873.000 mii lei, sunt în creștere cu 0,32%, respectiv cu suma de 2.757,00 mii lei față de cele preliminate la data de 31.12.2024, în cuantum de 870.243,00 mii lei.  Cuantumul subvenţiei de la bugetul de stat, alocată societății în anul 2025, prin Legea bugetului de stat pe anul 2025 - legea nr. 9/2025, este în valoare de 873.000 mii lei, după reținerea procentului de 10% și reprezintă 82,84% din necesarul fundamentat de societate în valoare de 1.053.830,17 mii lei.  Veniturile din producţia vândută se estimează că vor crește cu 78,79%, respectiv cu suma de 233.368,76 mii lei, de la 296.200,00 mii lei (anul 2024) la 529.568,76 mii lei (anul 2025).  Veniturile din serviciile prestate (activitatea de transport călători cu metroul) în valoare de 491.188,00 mii lei, sunt programate în anul 2025, în creștere cu 87,83 % față de cele preliminate la data de 31.12.2024, respectiv cu suma de 229.686,42 mii lei, ca urmare a creșterii tarifului mediu de călătorie cu metroul de la 1,71 lei/călătorie la 2,79 lei/călătorie, având în vedere O.M.T.I. nr. 4094/31.12.2024 pentru modificarea anexei la O.M.T.I: nr. 1026/2021 privind aprobarea tarifelor de călătorie cu metroul și a faptului că în anul 2025, se preconizează o creștere a numărului de călători cu 23.969.683 călători (de la un număr de 152.030.317 călători realizat pe anul 2024 la un număr de 176.000.000 călători, programat pe anul 2025).  Alte venituri din exploatare, în valoare de 1.200.109,45 mii lei, sunt estimate în scădere cu suma de 837.981,99 mii lei, de la 2.038.091,44 mii lei (anul 2024) la 1.200.109,45 mii lei (anul 2025), având în vedere:  - scăderea cu suma de 861.100,08 mii lei a veniturilor din subvenții pentru investiții  Veniturile din subvenții pentru investiții sunt estimate în anul 2025 la valoarea de 931.730,90 mii lei, astfel:   * veniturile constituite (în conformitate cu prevederile Ordinului Ministrului   Finanţelor Publice nr. 2844/2016 pentru aprobarea Reglementărilor contabile privind situaţiile financiare anuale individuale şi situaţiile financiare anuale consolidate) la nivelul cheltuielilor cu amortizarea mijloacelor fixe puse în funcţiune, ce au ca sursă de finanţare alocaţii de la bugetul de stat şi/sau credite externe garantate de stat, în valoare 104.720,68 mii lei;   * veniturile din vânzarea activelor și alte operații de capital, reprezentând valoarea   obiectivelor de investiţii care vor fi puse în funcţiune în anul 2025 şi care se vor înscrie în patrimoniul public, conform Deciziei Curţii de Conturi, în valoare de 827.010,22 mii lei, ca urmare a finalizării recepțiilor la obiectivul Magistrala 5 și a obiectivului „Accesibilizarea stațiilor de metrou în funcțiune pentru persoanele cu deficiențe de vedere” în vederea înregistrării în contabilitate a bunurilor de natura domeniului public.  - creșterea cu 78,67%, respectiv cu suma de 93.293,29 mii lei a altor venituri, estimate la valoarea de 211.882,99 mii lei, în principal ca urmare a modificărilor legislative privind acordarea de reduceri și gratuități unor categorii sociale;  - reducerea altor venituri din exploatare din amenzi și penalități, cu valoarea de 70.175,20 mii lei.  **Veniturile financiare** sunt programate în creștere în anul 2025 la valoarea de 55 mii lei, cu un procent de 20,44 % față de cele preliminate la data de 31.12.2024.  **Cheltuielile totale** în valoare de 2.783.563,38 mii lei, în anul 2025 sunt estimate în scădere cu 17,79 % față de cele preliminate la data de 31.12.2024, respectiv cu suma de 602.206,15 mii lei, de la suma de 3.385.769,53 mii lei (anul 2024) la suma de 2.783.56,38 mii lei (anul 2025), ținând seama de introducerea sumei de 827.010,22 mii lei la capitolul ”Alte cheltuieli de exploatare - cheltuieli privind activele imobilizate”, reprezentând valoarea obiectivelor de investiţii care au fost puse în funcţiune și care se vor înscrie în patrimoniul public în anul 2025, conform Deciziei Curţii de Conturi, sumă mai mică cu 50,97% față de valoarea preliminată în anul 2024.  În structura cheltuielilor totale în valoare de 2.783.563,38 mii lei, cheltuielile de exploatare în valoare de 2.783.503,38 mii lei, dețin o pondere de aproximativ 100%.  **Cheltuielile din exploatare,** în valoare de 2.783.503,38 mii lei, sunt programate în anul 2025 în scădere cu 17,79% față de cele preliminate la data de 31.12.2024.  În cadrul cheltuielilor de exploatare, indicatorul “cheltuieli cu bunuri și servicii” în valoare de 697.774,99 mii lei deține o pondere de 25,07%, indicatorul “cheltuieli cu impozite, taxe și vărsăminte asimilate” în valoare de 6.407,24 mii lei deține o pondere de 0,23%, indicatorul “cheltuieli cu personalul” în valoare de 1.056.345,79 mii lei deține o pondere de 37,95%, iar indicatorul “alte cheltuieli de exploatare” în valoare de 1.022.975,36 mii lei deține o pondere de 36,75%.  În structură, cheltuielile cu bunuri și servicii, sunt programate în anul 2025 la valoarea de 697.774,99 mii lei, în creștere cu 52,02% față de cele preliminate la data de 31.12.2024.  Cheltuielile cu bunuri și servicii sunt programate la valoarea de 697.774,99 mii lei, estimate în creștere cu 52,02%, pe baza solicitărilor de la compartimentele interesate incluse în Programul de aprovizionare și în Planul de achiziții al societății. Estimările au la bază evoluția acestor tipuri de cheltuieli pe ultimii ani, prețurile practicate pentru achiziționarea materialelor, necesitățile societății pentru buna desfașurare a activității și totodată posibilitatea societății de a acoperi aceste cheltuieli cu veniturile estimate a se realiza în cursul anului 2025.  Cheltuielile cu impozite, taxe şi vărsăminte asimilate, în valoare de 6.407,24 mii lei, sunt estimate în creștere în anul 2025 faţă de valorile preliminate ale anului 2024 cu 52,57%.  Cheltuielile cu personalul, în valoare de 1.056.345,79 mii lei, sunt estimate în anul 2025, în creștere cu suma de 74.591,95 mii lei față cele aprobate în anul 2024 în bugetul de venituri și cheltuieli rectificat, aprobat prin H.G. nr. 1549/04.12.2024, respectiv de la 981.753,84 mii lei (anul 2024) la 1.056.345,79 mii lei (anul 2025).  La fundamentarea cheltuielilor de natură salarială, societatea respectată prevederile art. XXXIV. – (1) lit. b)-e), (11) și (9) din OUG nr. 156/2024.  Societatea prevede, cu asigurarea surselor din venituri proprii, în cadrul cheltuielilor de natură salarială, potrivit art. XXXIV. (11) din OUG. nr. 156/2024, din data de 21.02.2025, creșterea salariului brut din grila de salarizare cu diferența dintre ultimul salariu minim brut pe țară garantat în plată prevăzut în grila de salarizare și salariul minim brut pe economie de care s-a ținut seama la încheierea CCM 2024/2025 conform prevederilor Hotărârii Guvernului nr.1506/27.11.2024, coroborat cu indicii de ierarhizare prevăzuți în art.18 din Legea nr. 195/2020 – statutul personalului feroviar, având ca sursă de finanțare majorarea tarifelor de călătorie, aprobată prin O.M.T.I. nr. 4094/31.12.2024.  Cheltuielile de natură salarială, în valoare de 963.025,98 mii lei, sunt mai mari cu suma de 69.713,57 mii lei față cele aprobate în anul 2024 în bugetul de venituri și cheltuieli rectificat, prin H.G. nr. 1549/04.12.2024, respectiv în creștere cu 7,80%, de la 893.312,41 mii lei (anul 2024) la 963.025,98 mii lei (anul 2025).  Creșterea cheltuielilor de natură salarială în anul 2025, cu suma de 69.713,57 mii lei, se datorează:  - majorării cheltuielilor cu salariile cu suma de 52.564,53 mii lei în anul 2025 față de cheltuielile cu salariile aprobate în bugetul de venituri și cheltuieli rectificat pe anul 2024 prin HG nr. 1549/04.12.2024, având în vedere prevederile CCM 2024/2025, intrat în vigoare la data de 01.12.2024, coroborate cu prevederile art. XXXIV – (11) din OUG nr. 156/2024. Astfel, începând cu data de 21.02.2025, societatea a prevăzut și aplicat o creștere a salariului brut din grila de salarizare pentru fiecare salariat, cu suma de 1.050 lei, de la 3.000 lei, reprezentând salariul minim brut pe economie de care s-a ținut seama la încheierea CCM 2023/2024, la 4.050 lei, stabilit conform prevederilor Hotărârii Guvernului nr.1506/27.11.2024, reprezentând salariul minim brut pe economie de care s-a ținut seama la încheierea CCM 2024/2025, coroborat cu indicii de ierarhizare prevăzuți în art.18 din Legea nr. 195/2020 – statutul personalului feroviar.  - creșterii valorii bonusurilor programate pentru anul 2025 cu suma de 17.149,04 mii lei față de valoarea aprobată în bugetul de venituri și cheltuieli rectificat pe anul 2024, prin H.G. nr. 1549/04.12.2024, fundamentate la valoarea de 68.770,86 mii lei după cum urmează:   * cheltuieli cu tichetele de masă, în sumă de 21.306,90 mii lei, prevăzute conform art. XXXIV alin.(1) lit.b) din OUG nr. 156/2024. Astfel, societatea prevede tichete de masă salariaților ale căror salarii nete sunt de până la 8.000 lei inclusiv, ținând seama de prevederile Legii nr. 296/2023 cu modificările și completările ulterioare, art. XL, alin. (1^1): ”Prin excepţie de la prevederile alin. (1), pentru personalul ale cărui salarii lunare nete sunt de până la 8.000 lei inclusiv, care, la data intrării în vigoare a prezentei legi, beneficiau de un nivel al drepturilor de hrană/indemnizaţiei de hrană/tichetelor de masă/normei de hrană, denumite generic «drepturi», peste limita prevăzută la alin. (1), drepturile se pot acorda până la nivelul aflat în plată la data intrării în vigoare a prezentei legi”, pentru un număr de 3.000 de salariați ale căror salarii nete sunt de până la 8.000 lei inclusiv, la valoarea de 30 lei/tichet; * cheltuieli cu tichetele de masă, în sumă de 11.693,76 mii lei, în limita prevederilor art XXXIV alin.(1) lit.c) din OUG nr. 156/2024, conform căruia ”valoarea mesei calde acordate pentru salariaţii care îşi desfăşoară activitatea cel puţin 50% din timpul de lucru în subteran să nu depăşească suma de 35 lei net pentru fiecare zi lucrată, indiferent de salariul net lunar obţinut. În cazul în care nu se poate asigura masa caldă conform condiţiilor legale specifice, operatorii economici pot acorda contravaloarea în bani a acesteia sau tichete de masă în cuantum de 35 lei pentru fiecare zi lucrată”. Astfel societatea prevede tichete de masă pentru un număr de 1.762 de salariați care își desfășoară activitatea cel puțin 50% din timpul de lucru în subteran, începând cu data de 21.02.2025, la valoarea de 30 lei/tichet; * cheltuielile sociale, programate în anul 2025, la valoarea de 35.770,20 mii lei, în limita deductibilității prevăzută de codul fiscal, în creștere cu 9.267,74 mii lei față de valoarea aprobată în anul 2024, conform HG nr. 1549/2024.   Cheltuielile aferente contractului de mandat şi a altor organe de conducere şi control, comisii şi comitete sunt programate conform prevederilor art. 37 și 38 din O.U.G. nr. 109/2011 privind guvernanța corporativă a întreprinderilor publice, cu modificările și completările ulterioare, la valoarea de 1.264,45 mii lei, după cum urmează:   * indemnizația directorului general precum și cea a directorului financiar, numiți prin contract de mandat și acte adiționale, prin selecție, pe o durată de 3 ani și 5 luni, începând cu data de 01.10.2023 până la data de 09.02.2027, este în sumă totală de 696 mii lei, conform prevederilor O.U.G. nr.109/2011 privind guvernanța corporativă a întreprinderilor publice, cu modificările și completările ulterioare; * indemnizația membrilor consiliului de administrație, din care fac parte 4 membri care au fost numiți prin contract de mandat, prin selecție, pe o durată de 4 ani, începând cu 10.02.2023 și până pe data de 09.02.2027, și un membru provizoriu numit prin contract de mandat pe o durată de maxim 5 luni, începând cu data de 10.01.2025, cu posibilitate de prelungire o singură dată pentru încă 2 luni, este în sumă totală de 568,45 mii lei, conform prevederilor O.U.G. nr. 109/2011 privind guvernanța corporativă a întreprinderilor publice, cu modificările și completările ulterioare.   Alte cheltuieli de exploatare,prognozate la valoarea de 1.022.975,36 mii lei, sunt estimate în scădere în anul 2025cu 48,77%, faţă de valorile preliminate în anul 2024.  În cadrul categoriei “Alte cheltuieli de exploatare” în valoare de 1.022.975,36 mii lei, cheltuielile privind activele imobilizate, au o pondere de 80,84%. Aceste cheltuieli sunt estimate la valoarea de 827.010,22 mii lei și reprezintă valoarea obiectivelor de investiţii Magistrala 5 și a proiectului pentru accesibilizarea stațiilor de metrou în funcțiune pentru persoanele cu deficiențe de vedere care se vor înregistra în patrimoniul public al statului, la finele anului 2025, cu ocazia recepției.  **Cheltuielile financiare,** în valoare de 60 mii lei, sunt programate în creștere cu 309,57% faţă de valorile preliminate ale anului 2024, ca urmare a diferenţelor de curs valutar.  **Rezultatul brut** estimat în anul 2025 este dezechilibrat, respectiv pierdereîn valoare de 180.830,17 mii lei, în scădere cu 0,21% față de nivelul pierderii preliminate în anul 2024, în valoare de 181.210,14 mii lei.  Suma alocată la cap. bugetar "Subvenţii pentru transportul călătorilor cu metroul" nu acoperă cheltuielile privind activitatea curentă de exploatare a metroului.  Nerealizarea întreţinerii şi reparaţiei căii de rulare (înlocuiri parţiale ale elementelor ce intră în componenţa acesteia) conduce la încălcarea normelor de siguranţă a circulaţiei cu repercusiuni majore întrucât neefectuarea acestor lucrări va determina în mod obligatoriu introducerea de limitări de viteză cu consecinţe directe în ceea ce priveşte:   * scăderea veniturilor din încasări ca urmare a diminuării numărului de călători * transportați (scăderea vitezei determină creşterea intervalului de succedare a trenurilor şi implicit scăderea numărului de călători transportaţi); * uzura accelerată a elementelor ce intervin în contactul roată – şină deoarece   sistemul de cale de rulare este proiectat să funcţioneze optim în relaţia cu trenurile de metrou la valori predefinite de viteză conform normelor de proiectare şi siguranţă feroviară.  Societatea de Transport cu Metroul Bucuresti “Metrorex” S.A. urmărește întreprinderea demersurilor necesare pe parcursul execuției bugetare, astfel încât la sfârșitul anului 2025 să diminueze pierderea prevăzută.  **Sursele necesare finanțării investițiilor pentru anul 2025**, în valoare de 1.192.531 mii lei, sunt estimate în creștere cu 183,61 %, respectiv cu suma de 772.043 mii lei, față de cele preliminate la data de 31.12.2024 și vor fi asigurate din:  - surse proprii, în valoare de 87.831 mii lei, respectiv din amortizarea mijloacelor fixe;  - alocații de la buget pentru investiții în valoare de 1.104.700 mii lei (din care 73.800 la titlul 55, 486.700 mii lei pe titlul 65, 100 mii lei la titlul 51, 300.000 mii lei pe titlul 61 și 244.100 mii lei la titlul 56) și sunt în creștere cu 164,69% față de nivelul preliminat în anul 2024.  **Cheltuielile pentru investiții pentru anul 2025**, în valoare de 1.098.717 mii lei, sunt estimate pentru anul 2025, în creștere cu 161,30%, respectiv cu suma de 678.229 mii lei față de cele preliminate la data de 31.12.2024, din care investiții în curs pentru bunurile de natura domeniului public al statului vor fi efectuate pentru:   * Magistrala 5 – Drumul Taberei-Pantelimon   Secțiunea 1 – Râul Doamnei – Eroilor, inclusiv stația, galeria de legătură Valea Ialomiței - obiectiv de investiţii în continuare, pusă în funcțiune cu călători în luna septembrie 2020.  Total alocat:   39.351,00 mii lei, din care:  Titlul 55         39.351,00 mii lei   * Magistrala 6 - Legătura reţelei de metrou cu Aeroportul Internaţional Henri   Coandă - Otopeni  Total alocat:   727.435,00 mii lei, din care:  Titlul 65:        427.335,00 mii lei  Titlul 61:        300.000,00 mii lei  Titlul 51:  100,00 mii lei   * Achiziție 13 trenuri noi de metrou   Total alocat:  93.814,00  mii lei, din care:  Titlul 65: 59.365,00 mii lei  Titlul 55: 34.449,00 mii lei   * Îmbunătățirea serviciilor de transport public de călători cu metroul pe magistrala 2. Berceni-Pipera. Cale de rulare și instalații pe interstații   Total alocat:   244.100,00 mii lei, din care:  Titlul 56:        244.100,00 mii lei  **Indicatorii economico – financiari** cuprinși în proiectul bugetului de venituri și cheltuieli pe anul 2025, au următoarele valori:  - productivitatea muncii în unități valorice pe total personal mediu, este în valoare de 354,85 mii lei/persoană, estimată în creștere cu 12,66 % față de cea preliminată în anul 2024;  - câștigul mediu lunar pe salariat (lei/persoană) determinat pe baza cheltuielilor de natură salarială, calculat conform Ordonanței Guvernului nr. 26/2013, este în valoare de 15.441,91 lei/salariat, estimat în creștere cu 10,24 % față de valoarea preliminată în anul 2024;  - numărul de personal prognozat la finele anului 2025 este de 5.004 salariați, mai mic cu 207 salariați față de bugetul de venituri și cheltuieli rectificat pe anul 2024, aprobat prin HG nr. 1549/04.12.2024 și cu 1 mai mare decât cel preliminat la data de 31.12.2024, urmare a reangajării unei persoane din luna ianuarie 2025 în urma unei hotărâri judecătorești.  - numărul mediu de salariaţi de 5.004 salariați este estimat în scădere cu 204 salariați față de bugetul de venituri și cheltuieli rectificat pe anul 2024, aprobat prin HG nr. 1549/04.12.2024;  - cheltuielile totale la 1.000 lei venituri totale sunt în valoare de 1.069,48 lei, estimate în creștere cu 1,22% față de cele preliminate la data de 31.12.2024;  - plăţile restante în valoare de 181.636 mii lei, sunt estimate în scădere cu 22,99% față de cele preliminate la data de 31.12.2024;  - creanțele restante, în valoare de 204.172 mii lei sunt estimate în scădere cu 4,87% față de cele preliminate la data de 31.12.2024;  - indicele de scădere al cheltuielilor este de 17,79%, iar indicele de scădere al veniturilor de 18,78%;  - rezultatul brut (pierdere) a fost estimat pentru anul 2025 dezechilibrat, în valoare de  180.830,17 mii lei, în scădere cu 0,21 % față de cel preliminat pe anul 2024 .  Societatea va întreprinde toate demersurile necesare pe parcursul execuției bugetare ale anul 2025 astfel încât la sfârșitul anului să diminueze pierderea prevăzută.  Proiectul bugetului de venituri și cheltuieli pe anul 2025 al Societăţii de Transport cu Metroul Bucureşti „Metrorex” - S.A. a fost supus controlului financiar de gestiune conform Hotărârii Guvernului nr. 1151/2012 pentru aprobarea normelor metodologice privind modul de organizare şi exercitare a controlului financiar de gestiune.  Societatea aplică prevederile art. XXXV din OUG nr. 156/2024, întrucât înregistrează pierderi contabile provenite din anii precedenți de recuperat, pierderi contabile și plăți restante la data de 31.12.2024, prezentând odată cu aprobarea bugetului de venituri și cheltuieli, planul de reorganizare, restructurare și redresare financiară și analiza referitoare la activele necesare desfășurării/dezvoltării obiectului de activitate.  Proiectul bugetului de venituri și cheltuieli pe anul 2025 al Societăţii de Transport cu Metroul Bucureşti „Metrorex” - S.A. a fost avizat de către membrii Consiliului de Administrație prin Hotărârea nr. 15/20.03.2025 și stabilit de către Adunarea Generală a Acționarilor prin Hotărârea ședinței ordinare din 28.03.2025.  Planul de reorganizare, restructurare și redresare financiară a „Metrorex” – S.A. pentru perioada 2025-2028 a fost avizat de către membrii Consiliului de Administrație prin Hotărârea nr. 16/20.03.2025, iar Analiza activelor necesare desfășurării obiectului de activitate al Metrorex S.A. cu identificarea activelor neproductive/nefuncționale, precum și măsurile preconizate în vederea folosirii și/sau valorificării acestora în anul 2025 a fost avizată de către membrii Consiliului de Administrație prin Hotărârea nr. 17/20.03.2025 și aprobate de către Adunarea Generală a Acționarilor prin Hotărârea ședinței ordinare din 28.03.2025.  În conformitate cu art. 6 alin. (1) din Ordonanța Guvernului nr. 26/2013, proiectul de buget de venituri şi cheltuieli pe anul 2025 a fost supus consultării Sindicatului Liber Metrou (USLM) din Metrorex S.A.  Precizăm că sumele sunt actualizate conform filei de buget aprobată de ordonatorul principal de credite din cadrul Ministerului Transporturilor și Infrastructurii, transmisă Ministerului Finanțelor cu adresa nr. 908/8.394/27.03.2025 și înregistrată sub nr. 1009714/28.03.2025. | | | | | | | |
| 1. **Alte informaţii**   În conformitate cu prevederile art. 4, alin. 1, lit. a) din Ordonanța Guvernului nr. 26/2013 privind întărirea disciplinei financiare la nivelul unor operatori economici la care statul sau unitățile administrativ-teritoriale sunt acționari unici ori majoritari sau dețin direct ori indirect o participație majoritară, cu modificările şi completările ulterioare, bugetul de venituri și cheltuieli pe anul 2025 al Societății de Transport cu Metroul Bucuresti “Metrorex” - S.A. urmează sa fie aprobat prin Hotărâre de Guvern.  Realitatea datelor prezentate în proiectul bugetului de venituri și cheltuieli pe anul 2025, în Planul de reorganizare, restructurare și redresare financiară al Societății de Transport cu Metroul București „Metrorex” – S.A., în Analiza activelor necesare desfășurării obiectului de activitate al Metrorex S.A. cu identificarea activelor neproductive/nefuncționale, precum și măsurile preconizate în vederea folosirii și/sau valorificării acestora în anul 2025 aparține organelor de conducere ale Societății de Transport cu Metroul București “Metrorex” - S.A. aflată sub autoritatea Ministerului Transporturilor și Infrastructurii. | | | | | | | |
| **Secţiunea a 3-a**  **Impactul socio-economic al proiectului de act normativ** | | | | | | | |
| **1. Impact macro-economic**  Proiectul de act normativ nu se referă la acest subiect | | | | | | | |
| **11. Impactul asupra mediului concurenţial şi domeniului ajutoarelor de stat:**  Proiectul de act normativ nu se referă la acest subiect | | | | | | | |
| **2. Impact asupra mediului de afaceri**  Proiectul de act normativ nu se referă la acest subiect | | | | | | | |
| **21.Impactul asupra sarcinilor administrative**  Proiectul de act normativ nu se referă la acest subiect | | | | | | | |
| **22.Impactul asupra întreprinderilor mici și mijlocii**  Proiectul de act normativ nu se referă la acest subiect | | | | | | | |
| **3. Impact social**  Proiectul de act normativ nu se referă la acest subiect | | | | | | | |
| **4. Impact asupra mediului**  Proiectul de act normativ nu se referă la acest subiect | | | | | | | |
| **5. Alte informaţii**  Nu sunt. | | | | | | | |
| **Secţiunea a 4-a**  **Impactul financiar asupra bugetului general consolidat,**  **atât pe termen scurt, pentru anul curent, cât şi pe termen lung (pe 5 ani)**  Proiectul de act normativ nu are impact asupra bugetului general consolidat. | | | | | | | |
| - în mii lei (RON) - | | | | | | | |
| Indicatori | Anul curent | Următorii patru ani | | | | | Media pe cinci ani |
| 1 | 2 | 3 | 4 | 5 | 6 | | 7 |
| 1. Modificări ale veniturilor bugetare, plus/minus, din care:  a) buget de stat, din acesta:   1. impozit pe profit 2. impozit pe venit   b) bugete locale   1. impozit pe profit   c) bugetul asigurărilor sociale de stat:   1. contribuţii de asigurări |  |  |  |  |  | |  |
| 2. Modificări ale cheltuielilor bugetare, plus/minus, din care:  a) buget de stat, din acesta:   1. cheltuieli de personal 2. bunuri şi servicii   b) bugete locale:   1. cheltuieli de personal 2. bunuri şi servicii   c) bugetul asigurărilor sociale de stat:   1. cheltuieli de personal 2. bunuri şi servicii | | | | | | | |
| 3. Impact financiar, plus/minus, din care:  a)buget de stat  b) bugete locale |  |  |  |  |  |  | |
| 4. Propuneri pentru acoperirea creşterii cheltuielilor bugetare |  |  |  |  |  |  | |
| 5. Propuneri pentru a compensa reducerea veniturilor bugetare |  |  |  |  |  |  | |
| 6. Calcule detaliate privind fundamentarea modificărilor veniturilor şi/sau cheltuielilor bugetare |  |  |  |  |  |  | |
| 7. Alte informaţii  Nu sunt |  | | | | | | |
| **Secţiunea a 5-a**  **Efectele proiectului de act normativ asupra legislaţiei în vigoare** | | | | | | | |
| **1. Măsuri normative necesare pentru aplicarea prevederilor proiectului de act normativ (acte normative în vigoare ce vor fi modificate sau abrogate, ca urmare a intrării în vigoare a proiectului de act normativ):**  *a) acte normative care se modifică sau se abrogă ca urmare a intrării în vigoare a proiectului de act normativ;*  *b) acte normative ce urmează a fi elaborate în vederea implementării noilor dispoziţii.*  Proiectul de act normativ nu se referă la acest subiect | | | | | | | |
| **11. Compatibilitatea proiectului de act normativ cu legislația în domeniul achizițiilor publice**  Proiectul de act normativ nu se referă la acest subiect | | | | | | | |
| **2. Conformitatea proiectului de act normativ cu legislaţia comunitară în cazul proiectelor ce transpun prevederi comunitare:**  Proiectul de act normativ nu se referă la acest subiect | | | | | | | |
| **3. Măsuri normative necesare aplicării directe a actelor normative comunitare**  Proiectul de act normativ nu se referă la acest subiect | | | | | | | |
| **4. Hotărâri ale Curţii de Justiţie a Uniunii Europene**  Proiectul de act normativ nu se referă la acest subiect | | | | | | | |
| **5. Alte acte normative şi/sau documente internaţionale din care decurg angajamente, făcându-se referire la un anume acord, o anume rezoluţie sau recomandare internaţională ori la alt document al unei organizaţii internaţionale:**  Proiectul de act normativ nu se referă la acest subiect | | | | | | | |
| **6. Alte informaţii**  Nu sunt. | | | | | | | |
| **Secţiunea a 6-a**  **Consultările efectuate în vederea elaborării proiectului de act normativ** | | | | | | | |
| **1. Informaţii privind procesul de consultare cu organizaţiile neguvernamentale, institute de cercetare şi alte organisme implicate**  Proiectul de act normativ nu se referă la acest subiect | | | | | | | |
| **2. Fundamentarea alegerii organizaţiilor cu care a avut loc consultarea precum şi a modului în care activitatea acestor organizaţii este legată de obiectul proiectului de act normativ**  Proiectul de act normativ nu se referă la acest subiect. | | | | | | | |
| **3. Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr.521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative**  Proiectul de act normativ nu se referă la acest subiect. | | | | | | | |
| **4. Consultările desfăşurate în cadrul consiliilor interministeriale în conformitate cu prevederile Hotărârii Guvernului nr.750/2005 privind constituirea consiliilor interministeriale permanente**  Proiectul de act normativ nu se referă la acest subiect | | | | | | | |
| **5. Informaţii privind avizarea de către:**  **a) Consiliul Legislativ**  **b) Consiliul Suprem de Apărare a Ţării**  **c) Consiliul Economic şi Social**  **d) Consiliul Concurenţei**  **e) Curtea de Conturi**  Proiectul de act normativ nu se referă la acest subiect. | | | | | | | |
| **6. Alte informaţii**  Nu sunt. | | | | | | | |
| **Secţiunea a 7-a**  **Activităţi de informare publică privind elaborarea**  **şi implementarea proiectului de act normativ** | | | | | | | |
| **1. Informarea societăţii civile cu privire la necesitatea elaborării proiectului de act normativ**  Menţionăm că au fost întreprinse demersurile legale prevăzute de art. 7 alin. 1 din Regulamentul privind procedurile, la nivelul Guvernului, pentru elaborarea, avizarea şi prezentarea proiectelor de documente de politici publice, a proiectelor de acte normative, precum şi a altor documente, în vederea adoptării/aprobării, aprobat prin Hotărârea de Guvern nr. 561/2009. | | | | | | | |
| **2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice**  Proiectul de act normativ nu se referă la acest subiect. | | | | | | | |
| **3. Alte informații**  Nu sunt | | | | | | | |
| **Secţiunea a 8-a**  **Măsuri de implementare** | | | | | | | |
| **1. Măsurile de punere în aplicare a proiectului de act normativ de către autorităţile administraţiei publice centrale şi/sau locale - înfiinţarea unor noi organisme sau extinderea competenţelor instituţiilor existente**  Proiectul de act normativ nu se referă la acest subiect. | | | | | | | |
| **2. Alte informaţii**  Nu sunt. | | | | | | | |

|  |
| --- |
| Faţă de cele prezentate, a fost elaborat prezentul proiect deHotărâre de Guvern privind aprobarea bugetului de venituri şi cheltuieli pe anul 2025 al **Societăţii de Transport cu Metroul Bucureşti „Metrorex” - S.A.** aflată sub autoritatea Ministerului Transporturilor și Infrastructurii, pe care îl supunem Guvernului spre adoptare.      **MINISTRUL TRANSPORTURILOR ȘI INFRASTRUCTURII**  **SORIN MIHAI GRINDEANU**  **AVIZĂM:**  **VICEPRIM – MINISTRU**  **MARIAN NEACȘU**    **VICEPRIM – MINISTRU MINISTRUL MUNCII, FAMILIEI, TINERETULUI MINISTRUL FINANȚELOR ȘI SOLIDARITĂȚII SOCIALE**  **TÁNCZOS BARNA SIMONA BUCURA - OPRESCU** |
|  |
|  |

**SECRETAR DE STAT,**

**IONUȚ – CRISTIAN SĂVOIU**

**SECRETAR GENERAL,**

**MARIANA IONIȚĂ**

**SECRETAR GENERAL ADJUNCT,**

**ADRIAN DANIEL GĂVRUȚA**

**DIRECŢIA JURIDICĂ**

**DIRECTOR ,**

**MARIUS TOADER**

**DIRECŢIA TRANSPORT FEROVIAR**

**DIRECTOR,**

**MIHAELA MOCANU**

**DIRECŢIA ECONOMICĂ**

**DIRECTOR,**

**LAURA GÎRLĂ**

**DIRECȚIA GUVERNANȚĂ CORPORATIVĂ**

**DIRECTOR,**

**VALENTIN PURCĂREAȚĂ**